10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π. 3334 της 16/22 Φεβρ. 1952 Περί τρόπου καταβολής απαιτητών δόσεων αυτομάτου ωφελείας επί ωρισμένων ειδών. Έχοντες υπ’ όψει την διάταξιν της παρ. 1 του άρθρ. 16 του Α.Ν. 324/1945, αποφασίζομεν. Αι μετά την δημοσίευσιν της παρούσης απαιτηταί δόσεις φόρου αυτομάτου ωφελείας Α.Ν. 1781/51 αναλογούντος επί ειδών μη πωλουμένων αυτουσίων, αλλά μετά προηγουμένην βιομηχανικήν επεξεργασίαν και επί μερών μηχανημάτων κεχωρισμένως εισαγομένων και προοριζομένων δια την κατασκευήν βιομηχανικών προϊόντων ή βελτίωσιν βιομηχανικών εγκαταστάσεων, καταβάλλονται μέχρι τέλους Ιουνίου 1952 του συνολικού ποσού αυτών κατανεμομένου εις ίσας μηνιαίας δόσεις εξ ων η πρώτη καταβληθήσεται μέχρι και της 20ης τρέχοντος μηνός, μέχρι της οποίας παρατείνεται και η κατά την υπ’ αριθ. Π. 1831/25.1.1952 απόφασιν ημών δοθείσα προθεσμία, ως προς τα είδη ταύτα. 